Държавен вестник, бр. 96, 2025 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  96
тензитет или размер на съответната помощ. 
Когато се натрупва с помощ за компенсиране 
на непреките разходи за емисии съгласно 
Насоките на Комисията относно определени 
мерки за държавна помощ в контекста на 
системата за търговия с квоти за емисии на 
парникови газове след 2021 г. (ОВ, C 317/5 от 
25 септември 2020 г.), комбинираният размер 
на помощта не може да надвишава най-голе­
мия размер, приложим съгласно тези насоки 
и рамката по чл. 1, ал. 2.
Чл. 8. (1) За предоставяне на компенсации 
по чл. 2 предприятието следва да отговаря 
едновременно на следните критерии:
1. основната му икономическа дейност за 
предходната календарна година е в сектор от 
изброените в приложение № 1;
2. не е предприятие в затруднено поло­
жение;
3. няма задължения за данъци и задължи­
телни осигурителни вноски по смисъла на 
чл. 162, ал. 2, т. 1 от Данъчно-осигурителния 
процесуален кодекс и лихвите по тях към 
държавата или към общината/общините по 
седалището и/или по местонахождението на 
недвижимия/недвижимите имот/имоти на 
предприятието, установени с влязъл в сила акт 
на компетентен орган, освен ако е допуснато 
разсрочване или отсрочване на задълженията;
4. не е обект на неизпълнено разпореждане 
за възстановяване на предоставена държавна 
помощ, след като с решение на Европейската 
комисия е било обявено, че тази помощ е 
неправомерна и несъвместима с вътрешния 
пазар;
5. не е обект на наложени от Европейския 
съюз или други международни организации 
санкции, не е собственост или под контрола 
на лица, които са обект на такива санкции, 
не осъществява дейност в отрасли, обект на 
такива санкции.
(2) Предприятие, което получава компен­
сации по чл. 2, е длъжно да вложи най-малко 
50 на сто от размера на получената помощ за 
инвестиции в нови или модернизирани акти­
ви, които инвестиции са допустими съгласно 
постановлението и за които може измеримо 
да се докаже, че имат допълнителен принос за 
намаляване на разходите на електроенергий­
ната система, отразявайки нуждите на пазара 
и системата, без да водят до увеличаване на 
потреблението на изкопаеми горива.
(3) При неизпълнение на задължението по 
ал. 2 предприятието следва да възстанови по­
лучените компенсации в пълен размер, заедно 
със законната лихва от датата на предоставяне 
на съответната месечна компенсация.
Чл. 9. (1) За да получи компенсация за 
съответния ценови период, предприятието 
подава заявление до доставчика, с който има 
сключен договор за доставка на електрическа 
енергия.
(2) Към заявлението по ал. 1 предприяти­
ето представя доказателства за съответствие 
с критериите за допустимост:
1. актуално удостоверение относно код на 
основна икономическа дейност, издадено от 
Националния статистически институт;
2. декларация и самооценка от предприяти­
ето, че не е в затруднено положение съгласно 
Насоките за държавна помощ за оздравяване 
и преструктуриране на нефинансови предпри­
ятия в затруднено положение на Европейската 
комисия (ОВ, С 249/01 от 31 юли 2014 г.);
3. удостоверения за липса на задължения 
съгласно чл. 8, ал. 1, т. 3;
4. декларация по образец съгласно при­
ложение № 2, с която декларира, че разбира 
задълженията си по програмата, както и 
че ще извърши допустими инвестиции в 
размер най-малко 50 на сто от получените 
компенсации;
5. декларация за липса на обстоятелства 
по чл. 8, ал. 1, т. 5.
(3) Предприятията, които подлежат на 
задължителен независим финансов одит по 
чл. 37 от Закона за счетоводството, към дек­
ларацията по ал. 2, т. 2 представят копие от 
мнение/заключение от регистриран одитор 
по Закона за независимия финансов одит и 
изразяването на сигурност по устойчивостта 
по финансовите отчети.
(4) В заявлението се предоставя и инфор­
мация за вида, мястото, размера и срока за 
изпълнение на планираните от предприятието 
инвестиции, както и проектната им готовност.
Чл. 10. (1) След проверка на представените 
доказателства доставчикът предоставя на Фонд 
„Сигурност на електроенергийната система“ 
списък с предприятията, които отговарят на 
критериите по чл. 8, ал. 1.
(2) Към списъка по ал. 1 доставчикът 
прилага декларация, с която декларира, че е 
извършил проверката за допустимост и вклю­
чените в списъка предприятия отговарят на 
критериите по чл. 8, ал. 1.
(3) След проверка на обстоятелствата за 
допустимост доставчикът изпраща на Ми­
нистерството на енергетиката в оригинал 
подадените до него заявления и документи.
(4) Фонд „Сигурност на електроенергийната 
система“ и Министерството на енергетиката 
по всяко време може да изискват от предпри­
ятията документи във връзка с проверката за 
допустимост.
Чл. 11. (1) Предоставянето на компенсации 
се извършва ежемесечно чрез доставчика, с 
който съответното предприятие има сключен 
договор за доставка на електрическа енергия, 
чрез намаляване на дължимата сума за пла­
щане по фактура.
(2) Когато предприятието има сключени 
договори с повече от един доставчик, всеки 
от доставчиците предоставя ежемесечна ком­